CELEX: 32011R1353
Language: lt
Date: 2011-12-20 00:00:00
Title: 2011 m. gruodžio 20 d. Komisijos įgyvendinimo reglamentas (ES) Nr. 1353/2011, kuriuo iš dalies keičiamas Reglamentas (EB) Nr. 883/2006, nustatantis išsamias Tarybos reglamento (EB) Nr. 1290/2005 taikymo taisykles dėl mokėjimo agentūrų apskaitos tvarkymo, išlaidų ir įplaukų deklaravimo ir išlaidų kompensavimo iš EŽŪGF ir EŽŪFKP sąlygų

21.12.2011   
            
            
               LT
            
            
               Europos Sąjungos oficialusis leidinys
            
            
               L 338/35
            
         KOMISIJOS ĮGYVENDINIMO REGLAMENTAS (ES) Nr. 1353/2011
   2011 m. gruodžio 20 d.
   kuriuo iš dalies keičiamas Reglamentas (EB) Nr. 883/2006, nustatantis išsamias Tarybos reglamento (EB) Nr. 1290/2005 taikymo taisykles dėl mokėjimo agentūrų apskaitos tvarkymo, išlaidų ir įplaukų deklaravimo ir išlaidų kompensavimo iš EŽŪGF ir EŽŪFKP sąlygų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 42 straipsnį,
   kadangi:
   
               (1)
            
            
               pagal 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (2) 70 straipsnio 4c dalį leidžiama iki 95 % padidinti EŽŪFKP įnašo, skirto valstybėms narėms, kurios patiria didelių finansinio stabilumo sunkumų, dydį;
            
         
               (2)
            
            
               siekiant valstybėms narėms sudaryti sąlygas kuo greičiau pasinaudoti padidinta bendro finansavimo norma, turėtų būti priimtos taisyklės, pagal kurias būtų apskaičiuojamas Sąjungos įnašas į EŽŪFKP sąskaitas, kaip numatyta Komisijos reglamente (EB) Nr. 883/2006 (3), ir kurios įsigaliotų nedelsiant;
            
         
               (3)
            
            
               todėl Reglamentas (EB) Nr. 883/2006 turėtų būti atitinkamai iš dalies pakeistas;
            
         
               (4)
            
            
               šiame reglamente nurodytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 883/2006 17 straipsnio 1 dalis papildoma šia pastraipa:
   
      „Nukrypstant nuo pirmos pastraipos, Sąjungos įnašas, skirtas pagal Reglamento (EB) Nr. 1698/2005 70 straipsnio 4c dalį pakeistoms kaimo plėtros programoms, laikotarpiu, kuriuo taikoma to reglamento 70 straipsnio 4c dalyje nurodyta leidžianti nukrypti nuostata, yra apskaičiuojamas pagal ataskaitinio laikotarpio paskutinę dieną galiojantį finansavimo planą. Paskutiniu ataskaitiniu laikotarpiu, kai taikoma Reglamento (EB) Nr. 1698/2005 70 straipsnio 4c dalyje nurodyta leidžianti nukrypti nuostata, išlaidos, patirtos iki laikotarpio, kuriam taikoma leidžianti nukrypti nuostata, ir po šio laikotarpio, 16 straipsnyje nurodytoje išlaidų deklaracijoje turi būti nurodytos atskirai. Per šiuos ataskaitinius laikotarpius mokėtinas Sąjungos įnašas yra apskaičiuojamas pagal kiekvienu ataskaitiniu laikotarpiu galiojantį finansavimo planą“.
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 20 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 209, 2005 8 11, p. 1.
   
      (2)  OL L 277, 2005 10 21, p. 1.
   
      (3)  OL L 171, 2006 6 23, p. 1.